Avantasia

**Avantasia** estas metalroka/potencmetalroka supergrupo kreita fare de Tobias Sammet, la kantisto kaj frontulo de la grupo Edguy. La titolo de la projekto estas miksvorto da la vortoj "Avalon" kaj "fantasia" ("fantazio") kaj priskribas "mondon trans la homa fantazio" (citaĵo de la libreto). La projekto konsistas de unu unuopaĵo, du plenlongaj albumoj kun la subtitolo *The Metal Opera* (*La metalroka opero*), du albumetoj nomitaj *Lost in Space* (*Perdita en kosmo*) kaj de *Scarecrow trilogy* (*Trilogio de Timigulo*), konsistanta de *The Scarecrow* (*La Timigulo*), *The Wicked Symphony* (*La malvirta simfonio*) kaj *Angel of Babylon* (*Anĝelo de Babelo*). En printempo 2013 estis eldonita nova albumo, *The Mystery of Time* (*La mistero de tempo*) kaj en 2016 albumo * *Ghostlights* (*Fantomlumoj*).

## Historio 
### "The Metal Operas" (1999–2002) 
En printempo 1999, dum turneo *Theater of Salvation* (*Teatro de Savo*) , Tobias Sammet komencis noti siajn ideojn por metalroka opero, koncepta albumo kun multaj gastomuzikistoj. Kiam la turneo finiĝis, li komencis rekruti famajn metalrokajn artistojn kiel Michael Kiske, eksa kantisto de Helloween, Andre Matos, Kai Hansen, kaj Rob Rokon (ekse de Axel Rudi Pell, ekse de Angelica, Ekswarrior, Driwer, Impellitteri). La projekto estis registrita kun kvar-membra kernogrupo - Sammet ludanta klavaron kaj aranĝanta orkestraĵojn, Henjo Richter ludantan gitaron, Markus Grosskopf ludanta basgitaron, kaj Alex Holzwarth ludanta drumon. En 2001 estis eldonita samnoma unuopaĵo kaj la unua plenlonga albumo, The Metal Opera. La projekto estis kompletigita en Septembro 2002 per la eldono de The Metal Opera Part II.

### "The Scarecrow" (2006–08) 
En la fino de 2006, Sammet konfirmis la onidirojn pri tria albumo de Avantasia, planata por eldono en 2008. La 24-an de marto 2007, estis konfirmita ĝia nomo - *"The Scarecrow"* (*" La Timigulo"*). The Scarecrow estas nova rakonto, senrilata al la antaŭa, kaj rakontas pri soleca timigulo serĉanta akompanon de amikoj. La albumo estis publikigita la 25-an de januaro 2008, kaj inkludas specialajn gastojn Rudolf Schenker, Sascha Paeth, drumiston Eric Singer, kaj kantistojn Bob Catley, Jørn Lande, Michael Kiske, Alice Cooper, Roy Khan, Amanda Somerville kaj Oliver Hartmann.

### "The Scarecrow World Tour" (2008) 
Post la eldono de *The Scarecrow*, Tobias Sammet estis invitita por fari spektaklon ĉe Wacken Open Air. Sascha Paeth, la produktanto/gitaristo de Avantasia, helpis konvinki Sammet-on. Tio rezultis en 13 spektakloj inter 5-a de Julio kaj 13-a de Aŭgusto. La spektakloj en Masters of Rock kaj Wacken Open Air estis filmitaj kaj surbaze de tiuj videofilmoj estis en Marto 2011 eldonita viva DVD *The Flying Opera* (*La Fluganta Opero*).

### "The Wicked Symphony" & "Angel of Babylon" (2009–10) 
En la aŭtuno de 2009, Sammet anoncis eldonon de du novaj albumoj, *The Wicked Symphony* (*La Malvirta Simfonio*) and *Angel of Babylon* (*Anĝelo de Babelo*), laŭplane eldonotaj la 3-an de April 2010. La rakonto estas daŭrigo de la albumo the Scarecrow kaj tiuj tri albumoj kune estas ofte referataj kiel *La malvirta trilogio*. Inter specialaj gastoj apartenis: drumistoj Eric Singer, Alex Holzwarth kaj Felix Bohnke, klavarludanto Jens Johansson de Stratovarius, kantistoj Michael Kiske, Bob Catley, Jørn Lande, Tim "Ripper" Owens, Klaus Meine, Russell Allen, Andre Matos kaj Jon Oliva.

### "The Metal Opera Comes to Town Tour" (2010–11) 
[eta|dekstre|Avantasia 2010, [Kaufbeuren (Germanio)]]
Mallonga (kaj la unua nure de Avantasia) turneo okazis en Decembro 2010, kun escepto de unu koncerto en la festivalo Wacken Open Air en Aŭgusto 2011. La koncertoj daŭris dum preskaŭ tri horoj kaj multaj el ili estis forvenditaj kelkajn tagojn antaŭe. La ensemblo estis preskaŭ la sama kiel dum la Turneo The Scarecrow en 2008, kun nur malgrandaj ŝanĝoj. Amanda Somerville estis la nura ina kantisto. Cloudy Yang, kiu kantis apud Amanda dum la turneo de 2008, ne sursceniĝis. La dua ŝanĝo en la ensemblo estis mankanta Andre Matos, kiu estis anstataŭigita per Michael Kiske, ekskantisto de Helloween. Ĉar la turneon partoprenis ankaŭ Kai Hansen, multfoje okazis ke scenejon kunhavis du ekskantistoj de Helloween.

Ambaŭ turneoj estis dokumentitaj fare de Amanda Somerville kaj la videoj publikigitaj en ŝia YouTube-kanalo. La videoj montras diversajn interesajn postscenajn momentojn, kiel ekzemple provludojn, nuligitajn flugojn aŭ la ensemblon vojaĝantan per kutima trajno.

## Membroj 
### Nuntempaj membroj/The Wicked Trilogy 
* Tobias Sammet
** Ĉefa kantado (1999–nuntempo)
** Basgitaro (2007–nuntempo)
** Klavaro (1999–2002)
* Sascha Paeth
** Gitaroj (2006–nuntempo)
** Produktisto (2006–nuntempo)
* Eric Singer
** Drumo (2002, 2006–nuntempo)
** Kantado (2007)
* Miro
** Klavaro (2006–nuntempo)
** Orkestraĵoj (2006–nuntempo)

### The Metal Opera 
* Henjo Richter - gitaroj (2000–02, 2007–08, 2010)
* Markus Grosskopf - basgitaro (2000–02)
* Alex Holzwarth - drumo (2000–02, 2009–10)

### The Scarecrow World Tour (2008) 
* Tobias Sammet - kantado
* Andre Matos - kantado
* Jørn Lande - kantado
* Kai Hansen - kantado (nur koncertoj en Eŭropo)
* Bob Catley - kantado (nur koncertoj en Eŭropo kaj Azio)
* Oliver Hartmann - kantado & gitaroj
* Amanda Somerville - kantado & flanka kantado
* Cloudy Yang - flanka kantado
* Sascha Paeth - gitaroj
* Robert Hunecke-Rizzo - basgitaro
* Miro - klavaro
* Felix Bohnke - drumo

### The Metal Opera Comes to Town Tour (2010) 
eta|dekstra|Avantasia en Stokholmo, Svedio en 2010
* Tobias Sammet - kantado
* Michael Kiske - kantado
* Jørn Lande - kantado
* Bob Catley - kantado
* Kai Hansen - kantado & gitaroj
* Oliver Hartmann - kantado & gitaroj
* Amanda Somerville - kantado
* Sascha Paeth - gitaroj
* Miro - klavaro
* Robert Hunecke-Rizzo - basgitaro
* Felix Bohnke - drumo

### "The Mystery World Tour" (2013) 
Avanstasia preparas sian plej grandan mondan turneon por Aprilo 2013. La turneo okazos en Eŭropo, Suda Ameriko kaj Azio sed pliaj koncertoj ankoraŭ ne estas certigitaj.

### Kantistoj 
### Muzikistoj 
## Diskografio 
### Studiaj albumoj 
* *The Metal Opera*:
** *Part I* - 2001
** *Part II* - 2002
* *The Wicked Trilogy*:
** Parto 1: *The Scarecrow* - 2008
** Parto 2: *The Wicked Symphony* - 2010
** Parto 3: *Angel of Babylon* - 2010
* *The Mystery of Time* - 2013
* *Ghostlights* - 2016
* *Moonglow* - 2019

### Vivaj albumoj 
* *The Flying Opera* - 2011

### Albumetoj 
* *Lost in Space Part I* - 2007
* *Lost in Space Part II* - 2007

### Unuopaĵoj 
* *Avantasia* - 2000
* *Lost in Space* (Promocia unuopaĵo) - 2007
* *Carry me Over* (Promocia unuopaĵo) - 2007

### Kompiloj 
* *The Metal Opera: Pt 1 & 2 – Gold Edition* - 2008
* *Lost in Space Part I & II* - 2008

## Referencoj 
## Eksteraj ligiloj 
* 

## Tradukfonto 
Kategorio:Germanaj muzikaj grupoj
Kategorio:Potencmetalrokaj muzikaj grupoj
Kategorio:Superbandoj
Kategorio:Muzikaj grupoj fonditaj en 1999